Pr Heidy Purga

Kultuuriminister

 9. aprill 2025

KIRJALIK KÜSIMUS

**Hiiumaa Vabadussamba rajamisest**

Austatud minister,

Tänan Teid vastuse eest infotunnis seoses riigieelarvest Hiiumaa Vabadussamba rajamiseks eraldatud 500 000 euro suuruse toetusega.

Teatavasti otsustati sellest summast 250 000 eurot suunata Pühalepa kiriku remondiks, mis on ka vajalik investeering. Kuid see tekitab avalikkuses õigustatud küsimusi vahendite sihtotstarbe, otsustusprotsessi ja läbipaistvuse kohta.

Seetõttu palun Teilt kirjalikku vastust järgmistele küsimustele:

1. Kes langetas otsuse suunata osa Vabadussamba rajamiseks eraldatud vahenditest Pühalepa kiriku remondiks?

2. Millistele isikutele või organisatsioonidele on nimetatud toetuse raames raha välja makstud ning millistes summades?

3. Milline on järelevalve mehhanism nende vahendite kasutamise üle?

4. Millal kavandab riik Hiiumaa Vabadussamba ehituse lõpule viia, arvestades, et Hiiumaa on praegu ainus maakond Eestis, kus Vabadusmonumenti veel ei ole?

Lugupidamisega

/allkirjastatud digitaalselt/

Vladimir Arhipov

Eesti Keskerakonna fraktsiooni liige